Lgp Tiit Harjak

Teie: 20.06.2025 nr 8-5/25/6632-3

Meie: 23.07.2025 nr KV2025-226

**Seisukohtadest Rail Balticu raudteetrassi lõigu „Pärnu-Kabli“ keskkonnamõju hindamise programmi kohta**

Transpordiamet esitas 20.06.2025 kirjaga nr 8-5/25/6632-3 oma seisukoha avalikul väljapanekul olnud Rail Balticu raudteetrassi lõigu „Pärnu-Kabli“ keskkonnamõju hindamise (edaspidi KMH) programmi kohta. Alljärgnevalt toome arendaja ja KMH programmi eksperdi vastused ja selgitused (kursiivkirjas) Transpordiameti poolt esitatud ettepanekute ja märkuste kohta:

1. RB trassi ja Via Baltika trassikoridori lõikumisel on esitatud maavara kaeveloa taotlus Reiu-Liiva II (nüüdseks korrigeeritud). KMH aruandes tuleb anda hinnang konkreetse karjääri kaevandamise võimalikust mõjust nii RB trassile kui ka Via Baltika trassikoridorile. Taotlemisel on ka Reiu-Liiva III kaevaloa taotlus.

*Arvestatakse asjakohases ulatuses.*

*KMH käigus hinnatakse Reiu-Liiva II ja Reiu-Liiva III karjääri võimalikku mõju Rail Baltic trassile. Mõju Via Baltica trassile ei hinnata, kuna Via Baltica ei ole käesoleva KMH objektiks.*

1. KMH aruandes anda hinnang ja tuua välja olemasolevad töötavad maavara karjäärid RB trassi piirkonnas ca 10 km raadiuses.

*Arvestatakse.*

*KMH raames hinnatakse ehitusmaavarade kättesaadavust, sh kaardistatakse olemasolevad töötavad karjäärid.*

1. Anda ülevaade olemasolevate teede (nimeliselt) võimalikust sulgemisest RB trassi valmimisel.

*Arvestatakse.*

*KMH aruandes antakse ülevaade ning hinnang olemasolevate teede sulgemise vajadusele (nimeliselt) ja uutele alternatiivsetele liikumisvõimalustele.*

1. Anda ülevaade seotud tegevustest RB trassi ületamisel riigiteedest.

*Arvestatakse.*

*KMH aruandes antakse ülevaade seotud tegevusetest RB trassi ületamisel riigiteedest.*

Lugupidamisega

Janis Erilaid

Peaprojektijuht

/allkirjastatud digitaalselt/